cyanic-selkie/wikianc huggingface dataset:
Նիկոլայ Օստրովսկի
Հիվանդություն և գրական գործունեություն
1927 թվականից մինչև կյանքի վերջ Օստրովսկին անբուժելի հիվանդության պատճառով գամված էր անկողնում։ Ըստ պաշտոնական վարկածի, Օստրովսկու առողջության վրա մեծապես ազդել են վիրավորումն ու ծանր աշխատանքային պայմանները։ Վերջնական ախտորոշումը Անկիլոզացնող սպոնդիլոարթրիտ էր, հոդերի աստիճանական ոսկրացում։ Ժամանակակից բժիշկներն ըստ գրողի հիվանդության մասին պահպանված տվյալների որոշել են, որ Օստրովսկին մահացել է ցրված սկլերոզից։ 1927 թվականի աշնանը նա սկսել է գրել ինքնակենսագրական «Պատմություն «կատվադաղձերի» մասին» վեպը, որի ձեռագիրը կես տարի անց կորել է փոխհրաձգության ժամանակ։ Հանգստավայրում անհաջող բուժումից հետո Օստրովսկին որոշում է մնալ Սոչիում։ 1930 թվականի վերջից իր ստեղծած մեթոդի շնորհիվ Օստրովսկին սկսում է գրել «Ինչպես էր կոփվում պողպատը » վեպը։ «Երիտասարդ գվարդիա» ամսագրին ուղարկված ձեռագիրն աղմկահարույց գրաքննության է արժանանում. «նկարագրված կերպարներն անիրական են»։ Սակայն Օստրովսկին կարողանում է ձեռք բերել երկրորդ գրաքննությունը։ Դրանից հետո ձեռագիրը խմբագրել են «Երիտասարդ գվարդիա» ամսագրի գլխավոր խմբագրի տեղակալ Մարկ Կոլոսովը և պատասխանատու խմբագիր Աննա Կարավաևան։ Օստրովսկին ընդունել է Կարավաևայի մեծ մասնակցությունը տեքստի աշխատանքի մեջ, նա նաև նշել է Ալեքսանդր Սերաֆիմովիչի ներդրումը, գրելով, որ նա «նվիրել է ինձ իր հանգստի ամբողջ օրեր» ։ Ռուսաստանի գրականության և արվեստի պետական արխիվում կան վեպի ձեռագրեր, որտեղ հայտնաբերվել է 19 մարդու ձեռագիր։ Պաշտոնապես համարվում է, որ Օստրովսկին թելադրել է գրքերը «կամավոր քարտուղարներին»։ Այդ տեսակետի վկայությունն է նաև այն փաստը, որ Օստրովսկին իր նամակներում մանրամասն նկարագրել է վեպի վրա իր աշխատանքների մասին, գոյություն ունեն նաև ժամանակակիցների վկայությունները գրքի վրա աշխատանքների վերաբերյալ։ Տեքստաբանական հետազոտությունները հաստատում են Օստրովսկու հեղինակությունը։ 1932 թվականի ապրիլին «Երիտասարդ գվարդիա» ամսագիրն սկսում է տպագրել Օստրովսկու վեպը, նույն թվականի նոյեմբերին գրքի առաջին մասը լույս է ընծայվում առանձին գրքով, դրանից հետո լույս է ընծայվում նաև երկրորդը։ Վեպը միանգամից մեծ ճանաչվածություն է ձեռք բերում ԽՍՀՄ-ում։ 1935 թվականին Օստրովսկին պարգևատրվում է Լենինի շքանշանով, նրան տուն է նվիրվում Սոչիում և բնակարան` Մոսկվայում։ Վերջինս հիմա նրա տուն-թանգարանն է։ 1936 թվականին Օստրովսկին ներառվել է Կարմիր բանակի քաղվարչություն որպես բրիգադային կոմիսար, ինչի առթիվ շատ է ուրախացել և տոներին հագել է իր` կոմիսարի համազգեստը։ «Հիմա ես շարք եմ վերադարձել, և այս, քաղաքացու համար շատ կարևոր Հանրապետական գծում» ։ Վերջին մի քանի ամիսների ընթացքում նա շրջապատված էր համընդհանուր ուշադրությամբ, իր տանն ընդունել է ընթերցողների ու գրողների։ Մոսկովյան Մյորտվի խաչմերուկը, որտեղ նա ապրել է 1930-1932 թվականներին, կոչվել է նրա անունով։ Նիկոլայ Օստրովսկին որոշել է երեք մասից բաղկացած նոր վեպ գրել («Փոթորկից ծնվածները») և հասցրել է գրել միայն առաջին մասը։ Այս վեպն ավելի թույլ էր նախորդից, և այդ կարծիքին էր նաև հենց ինքը, Օստրովսկին։ Վեպի ձեռագիրն անհավանական կարճ ժամկետներում հավաքվել է, մեքենագրվել և գրքի օրինակները բաժանվել են նրա մտերիմներին գրողի թաղման օրը։ Օստրովսկուն այցելած Անդրե Ժիդը հիացմուքնով է խոսել նրա մասին իր «Վերադարձ ԽՍՀՄ-ից» գրքում, որն ընդհանուր առմամբ քննադատական վերաբերմունք ուներ ԽՍՀՄ-ի վերաբերյալ։
Տես նաև
Ինչպես էր կոփվում պողպատը (վեպ)
Ալկեֆ
Ալկեֆ, գյուղ Արևմտյան Հայաստանում, Բիթլիսի վիլայեթի Բարվարի գավառակում ։ Գտնվում էր Մոկսի շրջանում՝ Մոկս գետի հովտում՝ ընդարձակ լեռնադաշտում։
Բնակչություն
XIX դարի վերջ Ալկեֆն ուներ 10 տուն հայ բնակիչ։
Ծանոթագրություններ
Կատեգորիա:Արևմտյան Հայաստանի գյուղեր
Սյուդադ Գուայանա
Սյուդադ Գուայանա (Ciudad Guayana), քաղաք Վենեսուելայի հյուսիսարևելյան մասում՝ Օրինոկո գետի ափին, Բոլիվար նահանգում, որի խոշորագույն բնակավայրն է։ 2020 թվականի տվյալներով բնակչության թվաքանակը եղել է 920.780, որը կազմում է նահանգի ողջ բնակչության գրեթե կեսը։ Քաղաքը Օրինոկոյի աջ ափն ի վար ձգվում է շուրջ 40 կիլոմետր ։
Հիմնադրվել է 1961 թվականին՝ որպես արդյունաբերական մի նոր կենտրոն բնական պաշարներով հարուստ տարածաշրջանում՝ Գվիանական սարահարթի հյուսիսային մասում։ Սկզբնական շրջանում անվանվել է Սանտո Տոմե դե Գուայանա (Santo Tomé de Guayana): Քաղաքի արագ աճին նպաստել է նրանից 70 կիլոմետր հարավ՝ Կարոնի գետի վրա բարձր ամբարտակի և երկրի խոշորագույն ջրաէլեկտրակայանի շահագործումը (այդ ՋրԷԿ-ը տալիս է Վենեսուելայում արտադրվող էլեկտրաէներգիայի կեսից ավելին)։ Սյուդադ Գուայանայում իր գործունեությունն է ծավալել Corporación Venezolana de Guayana ընկերությունը, որը մասնագիտացել է մերձակայքում գտնվող օգտակար հանածոների (երկաթի հանքաքար, բոքսիտներ, ոսկի, ադամանդ) արդյունահանման գործում ։ Քաղաքում գործում են ալյումինի երկու գործարան, մեքենաշինական խոշոր ձեռնարկություններ, կա պողպատի, թղթի արտադրություն։ Սյուդադ Գուայանան ունի գետային խոշոր նավահանգիստ, միջազգային օդանավակայան։ Համարվում է Վենեսուելայի ամենաարագ աճող բնակավայրը. բնակչության թվաքանակը 1961 թվականի 60 հազարից 2019 թվականին հասել է 900 874-ի ։
Քաղաքի տեսարժան վայրերից են Օրինոկոյի վրա գցված կամուրջը, Լիովիսնա ջրվեժը, Polideportivo Cachamay մարզադաշտը, որտեղ 2007 թվականին անց են կացվել ֆուտբոլի Ամերիկայի գավաթի՝ Copa América-ի մրցաշարի մի շարք հանդիպումներ։
Արտաքին հղումներ
Կատեգորիա:Վենեսուելայի քաղաքներ Կատեգորիա:Վենեսուելայի բնակավայրեր Կատեգորիա:Նավահանգիստներ Կատեգորիա:Բնօրինակում անաղբյուր հոդվածներ
Ստիլպոն
Ստիլպոն (հունարեն՝ Στίλπων) Մեգարայից կամ Ստիլպոն Մեգարացի (մոտավորապես մ.թ.ա. 360 – մ.թ.ա. 280 թթ.) հունական Մեգարյան դպրոցի փիլիսոփա, «բանավեճի մեծ վարպետ» (δεινὸς ἄγαν ὢν ἐν τοῖς ἐριστικοῖς), Էվկլիդեսի աշակերտ, նաև սոփեստ Տրասիմախի աշակերտ։
Էվկլիդեսից հետո էթիկայի հիմնախնդիրներով առավելապես զբաղվել է Ստիլպոնը, որը ապացուցում էր առաքինության ինքնաբավությունը լիակատար երջանկության հասնելու համար։ Ստիլպոնը Կինիկներից Մեգարյան դպրոց, հետագայում Ստոիկյան դպրոց անցման ուղու վրա է գտնվել։ Այսպես, գնեոսոլոգիական բովանդակային տեսանկյունից Ստիլպոնը հակված էր Կինիկների դպրոցի կողմը, ընդունելով անհատականի գոյությունը և մերժելով ընդհանրականը։ Ճանաչված է եղել տարբեր սոփեստական դատողությունների ձևակերպումներով, հերքելով հնարավորության և իրականության միջև տարբերությունը։ Իսկ ձևական-տրամաբանական հիմնավորումների ընթացակարգերի առումով ձգտում էր մեգարյան մեթոդներին։ Հերքում էր ընդհանուր հասկացությունները և պնդում էր՝ ասել «մարդ» նշանակում է ասել «ոչինչ», որովհետև որևէ կոնկրետ մարդու մասին չէ ։ Նմանապես չի կարելի ասել «բանջար», քանի որ այս կամ այն բանջարեղենը գոյություն չունի այնքան, ինչքան գոյություն ունի բանջարը որպես տեսակ։ Ինչպես կինիկներից Անտիսթենեսը, Ստիլպոնը պնդում էր, որ չի կարելի սուբյեկտին վերագրել իրենից տարբեր պրեդիկատ (տրամաբանության մեջ՝ դիտարկվող առարկայի բնորոշիչ), ինչպես օրինակ, «մարդը բարի է», բայց կարելի է պարզապես ասել «մարդը մարդ է» ։
Էթիկայի տեսակետից Ստիլպոնը կողմնորոշվում էր ավտոկրատիայի (ինքնաբավության) կարգավորիչ սկզբունքների վրա, որը առավելապես վերցնում էր կինիկների էթիկայից, իսկ ապատիայի հարցում՝ ստոիկներից։ Էթիկայում Ստիլպոնը, ինչպես կինիկները, իսկ հետագայում նաև ստոիկները, պաշտպանում էր «անկիրքության» իդեալը՝ ապատիան (ἀπάθεια կամ ἀοχλησία) : Էվրիստիկական մի վարժության համար, որը ապացուցում էր, որ Ֆիդիասի քանդակած Աթենացու արձանը չի կարող Աստված համարվել, Ստիլպոնը վտարվեց Աթենքից սրբապղծության համար։
Դիոգենես Լայերտացին վկայում է, թե ինչպես մի անգամ Ստիլպոնը բառախաղի միջոցով ապացուցում էր կիրենայիկ Ֆեոդորին (որին Անաստված անունն էին տվել), որ ինքը հենց աստված է, քանի որ «ինչ անունով կոչվում ես, այն էլ համարվում ես» ։
Աշակերտներից են եղել Փիլոն Դիալեկտիկը, Մենեդեմը Էրետրայից։ Մենեդեմը հետագայում գլխավորեց Էրիտրեյան դպրոցը։ Նրա ունկնդիրներից էր նաև Ստոիցիզմի հիմնադիր Զենոնը Կիտեայից ։
Ծանոթագրություններ
Կատեգորիա:Անտիկ դարաշրջանի հույն փիլիսոփաներ Կատեգորիա:Մ.թ.ա. 4-րդ դարի փիլիսոփաներ
Գոնզագա (Բրազիլիա)
Գոնզագա (Gonzaga), համայնք Բրազիլիայում՝ Մինաս Ժերայս նահանգի կազմում։ Գտնվում է Վալւ դու Րիու Դոսի նահանգում։ Մտնում է Գուանյաինս գավառի կազմի մեջ։ Բնակչությունը կազմում է 5380 մարդ՝ 2006 թվականի տվյալներով։ Գրավում է 210,673 կմ2 տարածք։ Բնակչության խտությունը կազմում է՝ 25,5 մարդ/կմ2։
Պատմություն
Քաղաքը հիմնադրվել է 1962 թվականի դեկտեմբերի 30-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Գեորգի Գուլիա
Գուլիա Գեորգի Դմիտրիի (Георгий Дмитриевич Гу́лиа, ), ծագումով աբխազ ռուս գրող։ Բոլոր ստեղծագործությունները գրել է ռուսերեն։ ՎԽՍՀ և Աբխազական ԻԽՍՀ արվեստի վաստակավոր գործիչ (1943, 1971)։
1948 թվականին հրատարակել է «Գարունը Սակենում» (ԽՍՀՄ պետական մրցանակ, 1949, հայերեն հրատարակություն 1950) վիպակը, որը «Բարի քաղաք» (1949) և «Կամա» (1951) վիպակների հետ կազմում է «Բարեկամները Սակենից» (1954) եռապատումը։ Աբխազ ժողովրդի անցյալին են նվիրված «Պատմվածքներ խարույկի մոտ» (1937), «Սև հյուրեր» (1950) և «Հորձանուտ» (1959) գործերը։ Հեղինակն է «Դմիտրի Գուլիա․ պատմվածք իմ հոր մասին» (1963) գրքի, «Սուլլա» (1971) պատմավեպի։
Ծանոթագրություններ
Կատեգորիա:Խորհրդային գրողներ Կատեգորիա:Մոսկվա քաղաքում մահացածներ Կատեգորիա:Աբխազ գրողներ Կատեգորիա:ԽՍՀՄ գրողների միության անդամներ Կատեգորիա:ԽՄԿԿ անդամներ Կատեգորիա:Թբիլիսիի պատվավոր քաղաքացիներ Կատեգորիա:Վրացական ԽՍՀ արվեստի վաստակավոր գործիչներ Կատեգորիա:Անձինք նամականիշերի վրա Կատեգորիա:Խորհրդային լրագրողներ
Ալեքսեյ Սոլոսին
Ալեքսեյ Սոլոսին, ռուս ֆուտբոլիստ, դարպասապահ։
Ակումբային
«Սպարտակ (Մոսկվա)» ֆուտբոլային ակումբի սան։ Մինչև 2005 թվականը խաղացել է երիտասարդական թիմում։ 2005 թվականին խաղացել է Չելյաբինսկի «Սպարտակում»՝ մոսկովյան թիմի ֆարմ ակումբում (պահեստային կազմ)։ 2006 թվականի մրցաշրջանում առաջին դիվիզիոնում խաղացել է Վարոնեժի «Ֆակել» ակումբում, որտեղ 13 խաղում բաց է թողել 19 գոլ։
2007 թվականին տեղափոխվել է մերձմոսկովյան «Սատուրն», որտեղ խաղացել է միայն երիտասարդական թիմում։ 2008 թվականին նա Նովոռոսիյսկի «Չեռնոմորցի» հիմնական դարպասապահն էր։ Մրցաշրջանի վերջում «Տոմ» ակումբը գնել է դարպասապահի տրանսֆերը։ Սոլոսինը ոչ մի հանդիպում չի անցկացրել նոր ակումբի կազմում, քանի որ նրան անմիջապես վարձակալել է Եկատերինբուրգի «Ուրալ» ակումբը։ 2009 թվականի մրցաշրջանում եղել է թիմի հիմնական դարպասապահը, առաջին դիվիզիոնի 33 խաղում բաց է թողել 31 գնդակ։
2009 թվականի դեկտեմբերի 25-ին երեք տարվա պայմանագիր է կնքել «Սիբիրի» հետ ։ 2010 թվականի ապրիլի 3-ին Պրեմիեր Լիգայում նորամուտը նշել է «Սիբիրն» ըննդեմ «Ամկարի» խաղում ։
2015 թվականի հունիսի 8-ին «Տոմի» սպորտային տնօրեն Իգոր Կուդրյաշովը հաստատել է, որ Սոլոսինը կլքի ակումբը, սակայն 2015 թվականի հուլիսի 1-ին հայտնի է դարձել, որ ֆուտբոլիստը նոր պայմանագիր է կնքել թիմի հետ։ Նա մրցաշրջանը սկսել է որպես թիմի հիմնական դարպասապահ, բայց հետո մրցակցությունը զիջել է ինչպես Օլեգ Չուվաևին, այնպես էլ Ալեքսանդր Կրիվորուչկոյին։ 2016 թվականին՝ նոր գլխավոր մարզիչ Վալերի Պետրակովի՝ «Տոմ» ժամանելուց հետո, Սոլոսինը կրկին դարձել է թիմի հիմնական դարպասապահը։ Մրցաշրջանի վերջում նա երեք հանդիպում է անցկացրել ՖԱԼ-ի առաջնությունում՝ առանց գոլ բաց թողնելու, իսկ երկու փլեյ օֆֆում՝ Պրեմիեր լիգայի ուղեգրի համար «Կուբանի» դեմ խաղում, 11 մետրանոցից միայն մեկ գոլ է բաց թողել և օգնել է թիմին դուրս գալ Պրեմիեր լիգա։ Պրեմիեր լիգայում «Տոմի» կազմում իր առաջին հանդիպումն անցկացրել է 2016 թվականի սեպտեմբերի 17-ին «Արսենալի» դեմ՝ առանց գոլ բաց թողնելու։
2017 թվականի հունիսին նա պայմանագիր է կնքել «Անժիի» հետ ։ Դեկտեմբերի 14-ին հայտնի Է դարձել, որ Սոլոսինը երկկողմանի համաձայնությամբ խզել է պայմանագիրը «Անժի» հետ ։
2018 թվականի փետրվարի 12-ին պայմանագիր է կնքել վրացական «Կոլխեթի-1913» ակումբի հետ ։ 2018 թվականի ապրիլի 16-ին ժամանակից շուտ խզել է պայմանագիրը՝ ակումբի կազմում 2 հանդիպում անցկացնելով։ 2019 թվականի գարնանը «Արցախի» հավաքականում հանդես է եկել Հայաստանի առաջնությունում, անցկացրել 3 հանդիպում։
Հավաքականում
Ռուսաստանի երիտասարդական հավաքականի կազմում 2005 թվականին հաղթել է Գրանատկինի հուշամրցաշարում և ճանաչվել մրցաշարի լավագույն դարպասապահ ։
Արատքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի դարպասապահներ Կատեգորիա:Ուրալի ֆուտբոլիստներ Կատեգորիա:Ֆակելի ֆուտբոլիստներ Կատեգորիա:Անժիի ֆուտբոլիստներ Կատեգորիա:Նոայի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ Կատեգորիա:Սպարտակ Մոսկվայի ֆուտբոլիստներ Կատեգորիա:Խիմկիի ֆուտբոլիստներ
Յունիոն շրջան (Օրեգոն)
Յունիոն շրջան (Union County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 5.276 կմ² է, բնակչությունը՝ 25.748 մարդ (2010 թ. տվյալներով)։ Շրջկենտրոնն է Լա Գրանդե բնակավայրը։ Կազմավորվել է 1864 թ.։
Կատեգորիա:Օրեգոնի շրջաններ
Panini (երգ)
«Panini», ամերիկացի ռեփեր և երգչուհի Լիլ Նաս Էքսի երգը նրա նորամուտային 7 մինի ալբոմից (2019)։ Թողարկվել է որպես մինի ալբոմի երկրորդ սինգլ Columbia Records լեյբլում 2019 թվականի հունիսի 20-ին  ։ «Panini» երգը ձայնագրել են David Biral, Denzel Baptiste, Կուրտ Քոբեյնը, Մոնրետո Հիլըը Oladipo Omishore, իսկ պրոդյուսերը եղել է Take a Daytrip-ը։
Պատմություն
«Panini» երգը թողարկվել է Columbia Records լեյբլում որպես Լիլ Նաս Էքսի սինգլ 2019 թվականի հունիսի 20-ին՝ 7 ալբոմի թողարկումից մեկ օր առաջ։ Բազմաթիվ երաժշտական հրատարակություններ գրել են, որ երգի կրկներգը ներառում է «In Bloom» ինտերպոլյացիա, որը ձայնագրվել է 1991 թվականին Nirvana խմբի կողմից, և որը գրել է Կուրթ Քոբեյնը  ։
Ծանոթագրություններ
Կատեգորիա:Columbia Records սինգլներ
2015
Ծանոթագրություններ
Կատեգորիա:2015 Կատեգորիա:Տարեթվեր
Անդոկե
Անդոկե, Կոլումբիայի հնդկական լեզուներից մեկը։ Տարածված է հարավային մասերում, Ամասոնայի նահանգում։ Ըստ Ethnologue աղբյուրի, խոսացողների թիվը կազմում է մոտավորապես 370 մարդ, նրանցից 50-ը՝ մոնոլինգներ են։ Ըստ 2000 թվականի վիճակագրական տվյալների 610 օգտագործողների։ 80%-ից ավելի շատ մարդիկ ազատ օգտագործում են իսպաներենը։
Ծանոթագրություններ
Կատեգորիա:Կոլումբիայի լեզուներ
Կաշառակերության դեմ պայքարի միջազգային օր
Կաշառակերության դեմ պայքարի միջազգային օր (ՄԱԿ-ի այլ լեզուներով՝ International Anti-Corruption Day, Del Día Internacional contra la Corrupción, la Journée internationale de lutte contre la corruption, اليوم الدولي لمكافحة الفساد, 国际反腐败日), նշվում է ամեն տարվա դեկտեմբերի 9-ին՝ սկսած 2004 թվականից։ Հռչակել է Միավորված ազգերի կազմակերպության գլխավոր ասամբլեան (2003 թվականի նոյեմբերի 21-ին սահմանված № A/RES/58/4 բանաձև)։ 2003 թվականի այս օրը Մեքսիկայում ստորագրվել է Կաշառակերության դեմ ՄԱԿ-ի կոնվենցիան։
Նկարագրություն
Այս միջազգային օրվա հիմնադրման նպատակը, ինչպես նշված է Գլխավոր ասամբլեայի բանաձևում, կաշառակերության հիմնախնդրի և կոնվենցիայի դերի ընկալման խորացումն էր կաշառակերության կանխարգելման և դրա դեմ պայքարի գործում։ Բանաձևը չի ներառում ավանդական սովորական կոչեր` այս օրը մեծ շուքով նշելու և համապատասխան միջոցառումներ իրականացնելու համար։
Գլխավոր ասամբլեայի բանաձևում ՄԱԿ-ի գլխավոր քարտուղարին ուղղված է խնդրանք, ըստ որի՝ նա պետք է վերահսկի ՄԱԿ-ի Թմրամիջոցների և հանցագործության դեմ պայքարի գրասենյակը և կատարի կոնվենցիայի մասնակից պետությունների կոնֆերանսների քարտուղարության գործառույթները։ Հետագայում ամեն տարի, Կաշառակերության դեմ պայքարի միջազգային օրվա կապակցությամբ, ՄԱԿ-ի Թմրամիջոցների և հանցագործության դեմ պայքարի գրասենյակի տնօրենը հանդես է գալիս ուղերձով։ Սովորաբար ՄԱԿ-ի այլ միջազգային օրերի կապակցությամբ նմանատիպ ուղերձները հղում է ՄԱԿ-ի Գլխավոր քարտուղարը։
2015 թվականի դեկտեմբերի 9-ին ՄԱԿ-ի գլխավոր քարտուղար Բան Կի Մունն իր ուղերձում կոչ է արել ․
2015 թվականի դեկտեմբերի 9-ին ՄԱԿ-ի Թմրամիջոցների և հանցագործության դեմ պայքարի գրասենյակի գործադիր տնօրեն Յուրի Ֆեդոտովն իր ուղերձում նշել է ․
Արտաքին հղումներ
Կատեգորիա:Կաշառակերություն Կատեգորիա:Դեկտեմբերի 9 Կատեգորիա:Միջազգային օրեր Կատեգորիա:Քաղաքական կաշառակերություն Կատեգորիա:Ոչ պաշտոնական տոներ Կատեգորիա:ՄԱԿ-ի միջազգային օրեր
Սիդորովեց (գյուղ, Ստարոռուսկի շրջան)
Սիդորովեց (Сидоровец), գյուղ Ռուսաստանի Նովգորոդի մարզի Ստարոռուսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Ստարոռուսկի շրջանի բնակավայրեր
Վլադիմիրովսկոե (գյուղ, Սաֆոնովսկի շրջան)
Վլադիմիրովսկոե (Владимировское), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
Լիլլիմիիսա
Լիլլիմիիսա (Lillimõisa), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 9 մարդ։
Ուռենի սպիտակ
Ուռենի սպիտակ, ուռազգիների ընտանիքին պատկանող ուռենի ցեղի բույս։
Տարածվածություն
Բնական պայմաններում տարածված է Կովկասում, ամբողջ Եվրոպայում, Փոքր Ասիայում, Իրանում, Հիմալայներում, Չինաստանում։ Հայաստանում հանդիպում է հյուսիսային և հյուսիսարևելյան (Տաշիր, Ստեփանավան, Լոռու մարզ, Տավուշի մարզ, Իջևան, Շամշադին, Ճամբարակ), կենտրոնական (Աբովյան, Աշտարակ, Հրազդան) շրջաններում, Արարատյան դաշտի նախալեռնային գոտում (Գեղարդ), Վայքում, ստորինից մինչև վերին լեռնային գոտիները, գետերի, առուների, ջրամբարների ափերին։ Գրեթե ամենուրեք հանդիպում է կանաչ տնկարկներում ու անտառկուլտուրաներում։ Հատկապես լայնորեն է տարածված սպիտակ ուռենու լացող այլատեսակը, որը արտակարգ գեղեցիկ է հատկապես ջրային մակերեսների հարևանությամբ։ Արագ է աճում։ Մեղրատու բույս է ։
Կիրառություն
Կեղևը պարունակում է սալիցին (4-5°/0), տաննիդներ (մինչև 5°/0)։ Տերևը օգտագործում են մետաքսը, բուրդը և դաբաղած կաշիները կարմրադարչնագույն ներկելու համար։ Կեղևի լուբային թելիկներից պարաններ և թոկեր են պատրաստում։ Ընձյուղ-ճիպոտները օգտագործում են որպես ֆաշիններ (ճյուղախրձեր), ցանկապատեր։ Բնափայտից պատրաստում են աղեղներ, լծասարքեր, տաշտակներ և այլ մանր իրեր ։
Ծանոթագրություններ
Կատեգորիա:Դեղաբույսեր Կատեգորիա:Ուռազգիներ Կատեգորիա:Ծածկասերմեր Կատեգորիա:Մեղրատու բույսեր Կատեգորիա:Բազմամյա բույսեր Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ
Ուալովա շրջան (Օրեգոն)
Ուալովա շրջան (Wallowa County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 8.146 կմ² է, բնակչությունը՝ 7.008 մարդ (2010 թ. տվյալներով)։ Շրջկենտրոնն է Էնտերպրայս բնակավայրը։ Կազմավորվել է 1887 թ.։
Կատեգորիա:Օրեգոնի շրջաններ
Հավելանց
Հավելանց, գյուղ Արևմտյան Հայաստանում, Բիթլիսի վիլայեթի Բարվարի գավառակում ։
Պատմություն
Բնակչության մեծ մասը զոհվել է 1915 թվականին, Մեծ եղեռնի ժամանակ։ Փրկվածները բնակություն են հաստատել տարբեր երկրներում։
Բնակչություն
1909 թվաքկանին ուներ 30 ընտանիք հայ բնակիչ։
Տնտեսություն
Զբաղվում էին երկրագործությամբ և անասնապահությամբ ։
Ծանոթագրություններ
Կատեգորիա:Արևմտյան Հայաստանի գյուղեր
Լյուդմիլա Նիկոյան
Լյուդմիլա Արմենի Նիկոյան (Людмила Арменовна Никоян, ), ռուսաստանցի և հայ թենիսիստուհի։
Կենսագրություն
Մինչև 2001 թվականը և 2010 թվականից հետո Նիկոյանը ներկայացրել է Ռուսաստանը, 2001-2010 թվականներին՝ Հայաստանը։ Հաղթել է զուգախաղի ութ ITF մրցաշարում։ 2001 և 2008-2010 թվականներին նա Հայաստանի հավաքականի կազմում անցկացրել է 28 հանդիպում և հաղթել 21-ում։
Համաշխարհային մենախաղի վարկանիշում լավագույն արդյունքը 500-րդ տեղն է (2000 թվականի հոկտեմբերի 9-ին), զուգախաղի վարկանիշում՝ 347-րդը (2000 թվականի մայիսի 15-ին)։
2014 թվականից լողափնյա թենիսի Ռուսաստանի հավաքականի անդամ է ։ ITF-ի լողափնյա թենիսի համաշխարհային վարկանիշում ամենաբարձր դիրքը 14-րդն է։ 2017 թվականին նա դարձել է Ռուսաստանի լողափնյա թենիսի բացարձակ չեմպիոն և աշխարհի չեմպիոն (խառը զուգախաղերում)։ Ռուսաստանի հավաքականի կազմում աշխարհի թիմային առաջնության կրկնակի հաղթող է։
2017 թվականին «Ռուսական գավաթ» մրցանակի դափնեկիր «Տարվա հաջողություն» անվանակարգում ։
Ռուսաստանի օլիմպիական թիմի կազմում՝ Դոհայում (Կատար) անցկացված առաջին Համաշխարհային լողափնյա խաղերի (ANOC World Beach Games 2019) մասնակից է ։
Թենիսի և ծովափնյա թենիսի մարզիչ է ։
2019 թվականի աշխարհի առաջնության արծաթե մեդալակիր է, 2018 թվականի աշխարհի առաջնության բրոնզե մեդալակիր։
Արտաքին հղումներ
Կատեգորիա:Հայ թենիսիստներ Կատեգորիա:Ռուս թենիսիստներ Կատեգորիա:Ապրող անձինք
Սիդորովիչի (գյուղ, Կրասնինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Վլադիմիրսկայա (գյուղ, Գատչինսկի շրջան)
Վլադիմիրսկայա (Владимирская), գյուղ Ռուսաստանի Լենինգրադի մարզի Գատչինսկի շրջանի կազմում։
Ջոն Նյուբերի
Ջոն Նյուբերի (John Newbery, ), անգլիացի հրատարակիչ, անգլո-սաքսոնական երկրներում մանկական գրականության հրատարակության հիմնադիր, «մանկական գրականության հայր»։ Նա մանկական գրքերի հրատարակությունը դարձրել է կայուն և շահութաբեր։ Հովանավորել է այնպիսի գրողների, ինչպիսիք են Քրիստոֆեր Սմարթը, Օլիվեր Գոլդսմիթը և Սեմյուել Ջոնսոնը։ 1922 թվականին Ամերիկյան գրադարանների միությունը նրա պատվին սահմանել է պարգև՝ Ջոն Նյուբերի անվան մեդալ, որն ամեն տարի շնորհվում է ամերիկյան հեղինակների կողմից անգլալեզու գրված մանկական գրքի հեղինակին։
Վլադիմիրսկայա (գյուղ, Գատչինսկի շրջան)
Բնակչությունը 2009 թվականին գրանցված տվյալներով կազմում էր 41 մարդ։
Ջոն Նյուբերի
Վաղ տարիներ
Ջոն Նյուբերին ծնվել է 1713 թվականին ֆերմեր Ռոբերտ Նյուբերի ընտանիքում, Անգլիայի Ուոլտհեմ Սեն Լոուրենս գյուղում, որը գտնվում էր Բերքշիրի կոմսության տարածքում։ Ստացել է ինքնուրույն կրթություն, տասնվեց տարեկանում որպես աշակերտ ընդունվել է տեղի մասնավոր տպարանում, որը շուտով վաճառվել է, և որի սեփականատեր է դարձել Վիլյամ Քերնենը։ 1737 թվականին վերջինս մահացել է, և այդ բիզնեսը թողել է իր եղբայր Չարլզին ու Ջոն Նյուբերիին։ Երկու տարի անց Նյուբերին ամուսնացել է Վիլյամի այրու հետ, ով արդեն երեք երեխաների մայր էր ։ Այս ամուսնությունից Նյուբերին ունեցել է երեք երեխա՝ Մերին (ծնվել է 1740 թվականին), Ջոնը (ծնվել է 1741 թվականին և մահացել է տասնմեկ տարեկանում) և Ֆրենսիսը (ծնվել է 1743 թվականին) ։
Վլադիմիրսկայա (գյուղ, Գատչինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Ջոն Նյուբերի
Գրահրատարակչական գործունեություն
1740 թվականին Ջոն Նյուբերին հիմնել է իր հրատարակչական բիզնեսը Ռեդինգում, Բերքշիրի կոմսությունում։ Նրա հրատարակած առաջին գրքերն էին Ռիչարդ Օլեստրիի The Whole Duty of Man և Miscellaneous Works Serious and Humerous [sic] In Verse and Prose գրքերը։ 1743 թվականին Նյուբերին հեռացել է Ռեդինգից՝ հրատարակչական գործունեությունը վստահելով իր խորթ որդուն՝ Ջոն Քերնենին, և Լոնդոնում բացել է գրախանութ։ Ընդլայնելով գրահրատարակչական իր գործունեությունը՝ Նյուբերին հետաքրքրություն է դրսևորել մանկական գրքերի նկատմամբ և 1744 թվականի հուլիսի տասնութին հրատարակել է առաջին գիրքը՝ հասցեագրելով երեխաներին և վերնագրելով «Մի փոքրիկ սիրունիկ գրպանի գրքույկ» (A Little Pretty Pocket-Book) ։
«Մի փոքրիկ սիրունիկ գրպանի գրքույկ» գիրքն անգլիական գրահրատարակչության պատմության մեջ դարձել է միանգամայն նոր երևույթ։ Նյուբերիի հրատարակած գրքերի նմանատիպ շարքը խաղալիք-գրքերի (Toy book) նախակարապետն էր՝ արտակարգ ժողովրդականություն ձեռք բերելով Վիկտորյական դարաշրջանում ։ Գիրքը եղել է փոքր, գրպանի չափով, երեխային հարմար, վառ շապիկով։ Այդ գիրքը Նյուբերիի խանութում արժեցել է վեց պենս, բայց երկու նմուշ գնելու դեպքում գնորդը որպես նվեր ստացել է  քորոցների բարձիկ՝ սև ու կարմիր գլխիկներով ։ Դա եղել է գնորդին գրավելու արտասովոր եղանակ, ինչն էլ արտահայտել է Նյուբերիի աշխարհայացքը։ Ջոն Լոքի նման՝ Նյուբերին կարծել է, որ երեխայի համար խաղը ավելի ազդեցիկ է, քանի ֆիզիկական ճնշումը կամ համոզելը, և երեխան, ստանալով քորոցների բարձիկը, կկարողանա քորոցը խրել բարձիկի կարմիր կողմում, եթե դրևորել է լավ վարքագիծ, և հակառակը՝ քորոցը կխրի բարձիկի սև կողմում, եթե իրեն վատ է դրսևորել։
«Մի փոքրիկ սիրունիկ գրպանի գրքույկ» գիրքն ունի հետևյալ խրատական հանձնարարականը՝ Ինչպես Թոմիին դարձնել լավ տղա և Պոլիին՝ լավ աղջիկ ։ Այն պարունակում է նաև բանաստեղծություններ, առածներ և այբուբենի յուրացման համար երգեր։
Շարունակելով մանկական գրքերի հրատակությունը՝ Նյուբերին օգտագործել է իր հրատարակած գրքերի ժողովրդականությունը բարձրացնող նոր մեթոդներ, օրինակ՝ գրքերը հրատակել է հոլանդական գունավոր թղթերով և գովազդել է իր գրքերը սեփական պատմություններով ։ Դրա շնորհիվ Նյուբերին հաջողությամբ զարգացրել է իր բիզնեսը, և շուկայում նրա հրատարակած մանկական գրականությունը դարձել է իշխող ։
1745 թվականին Նյուբերին իր գրախանութը տեղափոխել է Լոնդոնի մի նոր, ավելի բանուկ տեղ՝ St. Paul’s Churchyard 65 հասցե և շարունակել է ծավալել երեխաների և մեծահասակների համար գրքերի հրատարակությունը։ Իր հաջողակ բիզնեսի շնորհիվ Նյուբերին ունեցել է անհրաժեշտ միջոցներ, որպեսզի իր որդուն՝ Ֆրենսիսին, կրթության տա Քեմբրիջի և Օքսֆորդի համալսարաններում ։ Գրահրատարակության իր գործունեության ընթացքում Նյուբերին հրատարակել է մոտ 500 անուն գիրք, որոնց մեկ հինգերորդ մասը կազմել է մանկական գրականությունը՝ ներառյալ այբուբենի դասագրքերը, երեխաների համար գրքերը և մանկական ամսագրերը ։ Նյուբերին հրատարակել է նաև այնպիսի գրքեր, որոնց հեղինակներին էին Սեմյուել Ջոնսոնը և Օլիվեր Գոլդսմիթը։ Նյուբերիի հրատարակած «Փոքրիկ Գուդի երկու կոշիկների պատմությունը» (The History of Little Goody Two-Shoes) գրքի հեղինակի անունը մինչև հիմա վիճելի է (գիրքը մեծ ժողովրդականություն է վայելել․ 1765 թվականից մինչև 1800 թվականը հրապարակվել է 29 անգամ), քանի որ որոշ հրատարակիչներ այն կարծիքին են, որ հեղինակը Օլիվեր Գոլդսմիթն է ։
Նյուբերին միաժամանակ հրապարակել է գիտահանրամատչելի գրքերի շարք, որը վերնագրված է «Հեռադիտակ Թոմը», և 1761 թվականից մինչև 1787 թվականը հրատարակվել է 7 անգամ ։ Այդ շարքի գրքերը արտացոլում են ժամանակի գիտական պատկերացումները․ առավել հետաքրքրական է «Նյուտոնի փիլիսոփայական համակարգը՝ հարմարեցված շնորհալի երիտասարդների ու աղջիկների համար» (The Newtonian System of Philosophy Adapted to the Capacities of Young Gentlemen and Ladies) շարքը։
Մարդասիրական գործունեություն
Նյուբերին հանդես է եկել նաև որպես մարդասեր՝ ցուցաբերելով ֆինանսական օգնություն որոշ գրողների, մասնավորապես Ս․ Ջոնսոնին, ով Նյուբերիին անվանել է «Ջեկ-Պտուտան»՝ նկատի ունենալով նրա մշտական ակտիվությունը և շարժունությունը, ինչպես նաև՝ Գոլդսմիթի նկատմամբ, ով Նյուբերիին իր (The Vicar of Wakefield) գրքում մարմնավորել է սուրբ Չարլզ Պրիմրոզի կերպարում՝ անվանելով «ամբողջ մարդկության բարեկամ» ։
Մահ
Ջոն Նյուբերին մահացել է 1767 թվականին Լոնդոնում և հուղարկավորվել է իր հայրենի գյուղում՝ Ուոլտհեմ Սեն Լոուրենսում ։
Նյուբերի մեդալ
1922 թվականին Ամերիկյան գրադարանների միությունը Նյուբերիի պատվին սահմանել է Ջոն Նյուբերի անվան մեդալ, որն ամեն տարի շնորհվում է «Ամերիկյան մանկական գրականության ամենահայտնի ներդրման համար» ։
Ջոն Նյուբերիի հրատարակած առավել հայտնի գրքերը
Համաձայն «Անգլիական գրականության Քեմբրիջի նոր մատենագրություն» ( 2, 120) տեղեկագրքի՝ Նյուբերին գրել է ամբողջական կամ մասամբ և խմբագրել է կամ էապես ազդել է հետևյալ հրատարակությունների վրա․
Արտաքին հղումներ
Կատեգորիա:Անգլիացի մանկագիրներ Կատեգորիա:18-րդ դարի գրականություն Կատեգորիա:Անգլիացի գրողներ
Գոնսալվիս (Բրազիլիա)
Գոնսալվիս (Gonçalves), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Պոզու Ալեգրի գավառի կազմի մեջ։ Բնակչությունը կազմում է 4274 մարդ՝ 2007 թվականի տվյալներով։ Գրավում է 187,596 կմ2 տարածք։ Բնակչության խտությունը կազմում է՝ 22,8 մարդ/կմ2։
Քաղաքի տոնը նշվում է մարտի 1-ին։
Պատմություն
Քաղաքը հիմնադրվել է 1963 թվականի մարտի 1-ին։
Աշխարհագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Ջենիֆերի մարմինը
«Ջենիֆերի մարմինը» (Jennifer’s Body), ռեժիսոր Կարին Կուսամայի ամերիկյան սև կատակերգությունը՝ սարսափ ֆիլմի տարրերով, նկարահանվել է Դիաբլո Կոդիի սցենարով։
Գլխավոր դերակատարներն են Մեգան Ֆոքսը, Ամանդա Սեյֆրիդը, Ջոնի Սիմոնսը և Ադամ Բրոդին։
Ֆիլմի պրեմիերան կայացել է Տորոնտոյի միջազգային կինոփառատոնի ժամանակ՝ 2009 թվականին, այնուհետև 2009 թվականի սեպտեմբերի 18-ին այն թողարկվել է Միացյալ Նահանգներում և Կանադայում։
Որպես ֆիլմին հանգույց՝ «Boom! Studios»-ը 2009 թվականի օգոստոսին հրատարակել է «Ջենիֆերի մարմին» գրաֆիկական նորավեպը։
Սյուժե
Գլխավոր հերոսուհին՝ Նիդին (Ամանդա Սեյֆրիդ), ամերիկյան փոքրիկ քաղաքի բնակիչ է, որը գեղեցկությամբ այդքան էլ չի փայլում։ Նրա լավագույն ընկերուհին՝ Ջենիֆերը (Մեգան Ֆոքս), դպրոցում ամենագեղեցիկ և ցանկալի աղջիկն է և չիրլիդինգի ավագը։ Նիդին հանդիպում է Չիփ (Ջոնի Սիմոնս) անունով մի տղայի հետ։ Մի գեղեցիկ օր ընկերուհիները պատրաստվում են տեղական բարում գնալ մի ռոք խմբի համերգի։ Այդ բարում հրդեհ է բռնկվում (որի նախաձեռնողը մայրաքաղաքային ինդի ռոք խումբն էր) և 8 մարդ է մահանում։ Ջենիֆերը և Նիդին փրկվում են։ Փրկվածների թվում են հայտնվում նաև ռոք խմբի բոլոր տղաները, որոնք իրենց հետ տանում են Ջենիֆերին։
Այդ նույն գիշերը՝ բարում տեղի ունեցած միջադեպից հետո, Ջենիֆերը գալիս է Նիդիի տուն և իրեն շատ տարօրինակ է պահում։
Ջենիֆերը վերածվում է մարդակեր դևի, նա դասընկերներին ներգրավում է ծուղակի մեջ և խժռում նրանց։ Դրա պատճառը եղել է աղջկա զոհաբերությունը, որը կատարել են բարում նվագող ռոքերները։ Նրանք Ջենին ընդունել են որպես կույս և մորթել են նրան, բայց քանի որ նա չի եղել կույս, նրա սիրտն է մտնում դևը։ Այս սատանային պահելու համար անհրաժեշտ է մարդկային մարմին։ Նիդին իմանում է այս մասին և փորձում է կանգնեցնել ընկերուհուն, երբ նա ներգրավում է Չիպի ծուղակի մեջ։ Բայց Նիդիի մոտ ոչինչ տեղի չի ունենում, Չիպը մահանում է Ջենիֆերի խայթոցներից։ Նիդին որոշում է վրեժխնդիր լինել ընկերուհուց իր ընկերոջ մահվան համար և գալիս է Ջենի տուն՝ նրան սպանելու։
Նիդին մահացու վիրավորում է ընկերուհուն գրասենյակային դանակով, բայց Ջենիֆերի սենյակ է մտնում նրա մայրը։ Նիդիին ուղարկում են հանցագործների համար նախատեսված հոգեբուժարան։ Բայց նա ձեռք է բերում գերբնական ունակություններ Ջենիֆերի խայթոցից հետո։
Նիդին փախչում է հոգեբուժարանից, ավտոստոպով հասնում է հյուրանոց, որտեղ կանգ է առել հենց այդ ռոք խումբը և սպանում է նրա բոլոր մասնակիցներին՝ այդպիսով վրեժխնդիր լինելով իր, իր ընկերոջ և ընկերուհու համար։
Քննադատություն
Ֆիլմը կինոքննադատների կողմից ստացել է տարաբնույթ արձագանքներ։ «Rotten Tomatoes» կայքում ֆիլմն ունի 44 % վարկանիշ՝ հիմնված 198 գրախոսության վրա, միջին բալը 10-ից կազմել է 5,2 ։ «Metacritic» կայքում ֆիլմն ունի 100-ից 47 միավոր՝ հիմնված քննադատների 29 գրախոսության վրա, որը համապատասխանում է «խառը կամ միջին արձագանքներ» կարգավիճակին ։ «CinemaScore» կայքում հեռուստադիտողները ֆիլմին տվել են C գնահատականը՝ ըստ A+-ից F սանդղակի ։
Կինոքննադատ Ռոջեր Էբերթին դուր է եկել ֆիլմը, նա այն անվանել է «Տղաների մթնշաղ» և ասել, որ «որպես մարդակեր չիրլիդերի մասին ֆիլմ՝ այն ավելի լավն էր, քան պետք էր»։ Էբերթն ասել է, որ Կոդիի ներսում կա «նկարչի հոգին, և նրա սցենարն այս նյութի մեջ բերում է որոշակի սահման, մի տեսակ ուրախություն, որը անփոխզիջական է»։ Բացի այդ, նա բարձր է գնահատել Ֆոքսի խաղը։ Նա ֆիլմին տվել է չորս աստղերից երեքը ։
Ծանոթագրություններ
Կատեգորիա:2009 ֆիլմեր Կատեգորիա:20th Century Fox ֆիլմեր Կատեգորիա:Անգլերեն ֆիլմեր Կատեգորիա:Ամերիկյան սարսափ ֆիլմեր Կատեգորիա:Ամերիկյան կինոկատակերգություններ Կատեգորիա:Ֆիլմեր դևերի մասին Կատեգորիա:Ամերիկյան ֆենտեզի ֆիլմեր Կատեգորիա:Ֆեմինիստական ֆիլմեր Կատեգորիա:Ամերիկյան ֆանտաստիկ սարսափ ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:Ամերիկյան ԼԳԲՏ ֆիլմեր Կատեգորիա:Ամերիկյան սարսափ կատակերգություն ֆիլմեր
Շումեր
Շումերը (նաև Շումերիա), միջագետքի հարավային մասում գտնվող հնագույն քաղաքակրթության անվանումն է։ Շումերական քաղաքակրթության տարածքը համապատասխանում է ներկայիս հարավարևելյան Իրաքին, այնտեղ ուր Եփրատ ու Տիգրիս գետերը լցվում են Պարսկական ծոց։ Շումերի բնակիչները կոչվում էին շումերներ կամ շումերացիներ։ Իրենք՝ շումերներն իրենց երկիրը կոչում էին կի-էն-գիր («քաղաքակիրթ տիրակալների երկիր»)։ Շումերը կազմված էր մի շարք քաղաք-պետություններից, որոնցից էին Ուրը, Ուրուկը, Քիշը, Լագաշը, Նիպպուրը, Մարին, Սիպպարը և այլն։ Յուրաքանչյուր քաղաք-պետություն կառավարվում էր տիրակալի՝ թագավորի կողմից, ով կոչվում էր լուգալ (շում. մեծ մարդ)։ Հաճախակի քաղաք-պետությունների միջև տեղի էին ունենում պատերազմներ, ժամանակ առ ժամանակ հայտնվում էին տիրակալներ, ովքեր որևէ քաղաքի իշխանության ներքո միավորում էին ողջ Շումերը կամ նրա մի մասը։ Շումերը առևտրային հարաբերություններ էր հաստատել իր հյուսիսի հարևան Արատտա պետության հետ։ Արատտայից Շումեր էին գալիս արհեստավորներ տաճարներ կառուցելու համար։
Լեզու
Կատեգորիա:Մ.թ.ա. 4-րդ հազարամյակում հիմնադրված պետություններ և տարածքներ Կատեգորիա:Պատմական մարզեր Կատեգորիա:Մերձավոր Արևելքի պատմական պետություններ
Հեղափոխությունները Եվրոպայում (1830-1840 թվականներ)
Հեղափոխությունները XIX դարի առաջին կեսի եվրոպական պատմության անբաժանելի մասն էին։ Դրանք դրսևորվեցին հիմնականում երկու ձևով։ Մի դեպքում գերակայում էին զուտ հասարակական հիմնախնդիրները իշխանության գրավում, քաղաքական ազատությունների ընդլայնում, տնտեսության ազատականացտմ և այլն։ Մյուս դեպքում այս ամենին գումարվում էին նաև ազգային ազատագրական խնդիրներ ազատագրություն, վերամիավորում, անկախ պետության ստեղծում։
Հեղափոխության սկիզբը և ընթացքը
Հասարակական հիմնախնդիրները գերակայում էին 1830-1840 թվականներին Ֆրանսիայում ծավալված հեղափոխությունների ժամանակ։ Վերականգնման վարչակարգի դեմ միավորվեցին ֆրանսիական հասարակության ամենատարբեր խավեր՝ հասարակ բանվորներից մինչև ձեռներեցներ ու դրամատերեր։ 1830 թվականի հուլիսին Փարիզում սկսվեց ապստամբություն։ Շառլ X-ը հրաժարվեց գահից և հեռացավ երկրից։ Սակայն հանրապետական շարժումը թույլ էր, ուստի վերահաստատվեց սահմանադրական միապետություն։ Իշխանության գլուխ անցավ բուրժուազիայի վերնախավը՝ խոշոր դրամատերեր, վաշխառուներ։ Նրանք վերականգնեցին մարդկանց հիմնական քաղաքական ազատությունները, աշխարհիկ կրթությունը։ Խոստացան զարկ տալ երկրի արդյունաբերական առաջընթացին։ Գահը հանձնվեց Լուի Ֆիլիպին (1830-1848 թվականներ), որն ամեն կերպ ձգտում էր ժողովրդավար երևալ։ Հաճախ շրջում էր Ֆարիզում սովորական քաղաքացու նման, առանց թիկնապահի, զրուցում մարդկանց հետ։ Սիրում էր, երբ իրեն դիմում էին «Արքա՛ Աստծու և ժողովրդի կամոք»։ Սակայն դրանից նրա կառավարման բովանդակությունը չէր փոխվում։ Պետական հովանավորության շնորհիվ հարստանում էին դրամատերերը և վաշխառուները։ Ֆրանսիացիների մեծ մասը զրկված էր ընտրական իրավունքից։ Երկրում բացակայում էր ազատական տնտեսությունը։ Տարածված էր աղքատությունը։ Պետական մարմիններում ծաղկում էր կաշառակերություն։ Դրությունը հատկապես սրվեց 1845-1847 թվականներին, երբ անբերրիության հետևանքով սով և համաճարակ սկսվեց։ 1848 թվականի փետրվարին ժողովուրդը Փարիզում ապստամբեց։ Լուի Ֆիլիպը փախավ երկրից։ Հեղափոխությունը տարածվեց։ Կազմվեց ժամանակավոր կառավարություն, և Ֆրանսիան հռչակվեց հանրապետություն։ Երկրորդ հանրապետությունը գոյատևեց 1848-1852 թվականներին։ Այն հավակնում էր դառնալու ժողովրդավարական պետություն, մտցվեց ընդհանուր ընտրական իրավունք. ընդլայնվեցին քաղաքական ազատությունները, վերացվեց մահապատիժը, ինչպես նաև ստրկությունը գաղութներում։
Բանվորական շարժումները և սոցիալ-քաղաքական կյանքը
Հեղափոխաթյան մասնակիցների հիմնական մասը բանվորներ էին։ Նրանց շրջանում մեծ ազդեցություն ունեին ընկերվարները (սոցիալիստներ), որոնք նպատակ ունեին արագ փոփոխությունների միջոցով ստեղծելու մի նոր հասարակություն՝ առանց աղքատության և շահագործման։ Երկրորդ հանրապետությունը գոյատևեց 1848-1852 թվականներին։ Այն հավակնում էր դառնալու ժողովրդավարական պետություն, մտցվեց ընդհանուր ընտրական իրավունք, ընդլայնվեցին քաղաքական ազատությունները, վերացվեց մահապատիժը, ինչպես նաև ստրկությունը գաղութներում։
Գերմանական պետությունները մինչհեղափոխական նախօրյակին
Վիեննայի վեհաժողովից հետո Գերմանիան մասնատվեց։Ավստրիայի գլխավորությամբ նույն ժամանակահատվածում ստեղծվում էր նորաստեղծ գերմանական պետություն, որը տնտեսապես և քաղաքապես շատ թույլ էր։ Գերմանիայում գտնվող փոքր պետությունները շահագրգռված չէին համախմբվելու նորաստեղծ գերմանական պետության շուրջը, քանի որ նրանք ևս ազատատենչ ձգտումներ ունեին։ Այս ու հանդերձ երբեմնի Սրբազան Հռոմեական Կայսրության տարածքի ժողովուրդներն ապրում էին խաղաղ և առանց հակասությունների։ Օգտվելով այս հանգամանքից գերմանացի մի խումբ ցուցարարներ խաղաղ ցույց կազմակերպեցին, որը հեղափոխության պատճառ դարձավ։ Գերմանիան բռնել էր Եվրոպայի մյուս երկրների զարգացման ուղին և այդ վիճակում հանդերձ մնում էր զարգացած։ Նաև կրթությունը մեծ նշանակություն ուներ երկրում։
Գերմանական հեղափոխության ծավալումը
Նման պայմաններում 1848-1849 թվականներին Գերմանիայում ծավալվեց հեղափոխություն, որը իր բնույթով զուտ ազգային միասնական գաղափարներով էր լեցուն։ Այս հեղափոխությունը սկսվեց միակ զարգացած գերմանական պետությունում՝ Պրուսիայում։ Ապստամբ ժողովուրդը Գերմանիայի կանցլերին ստիպեցին ընդունել սահմանադրությունը։ Շուտով Մայնի Ֆրանկֆուրտում գումարվեց ժողով, որին մասնակցում էին ոչ միայն գերմանացիներ, այլ չեխեր, լեհեր, ուկրաինացիներ, իտալացիներ և ռուսներ։ Ժողովը ընդունեց համագերմանական սահմանադրությունը և երկիրը հռչակվեց Պառլամենտական միապետություն։ Կանցլերը գահընկեց արվեց։ Կես տարի անց հետադիմությունը Գերմանիայում գլուխ բարձրացրեց և գերմանական խորհրդարանը ցրվեց։ Երկիրը վերադարձավ հին բարքերին։ Չնայած գերմանական հեղափոխության պարտության՝ գերմանացիներին հաջողվեց բարձրացնել ազգային ինքնագիտակցությունը։ Դա արագացրեց երկրի վերամիավորման գործընթացը XX դարում։
Անկախությունը կորցրած երկրները
Միևնույն հայրենիքը, լեզուն, մշակույթը և նկարագիրն ունեցող ազգերը միշտ էլ ձգտել են ունենալ սեփական ազգային կյանքն ու անկախ պետությունը։ Ինչպես ասել ենք, հենց այդ պատճառները ծնեցին հյուսիսամերիկյան հեղափոխությունը և ԱՄՆ պետությունը։
Հունաստանի անկախացման գործընթացը
Եվրոպայում առաջինը Հունաստանը ձեռք բերեց ազատություն։ XIV֊-XV դարերից ի վեր հույները տառապում էին օսմանյան լծի ներքո։ Նրանց մեջ հասունանում էր հեղափոխության ճանապարհով ազատագրվելու գաղափարը։ 1821 թվականին սկսվեց հույների ապստամբությունն ընդդեմ Օսմանյան տերության։ Պայքարը վայելում էր առաջադեմ Եվրոպայի համակրանքը, չէ՜ որ Հունաստանը նրա քաղաքականության բնօրրանն էր։ Հունաստան էին գալիս բազում կամավորներ։ Նրանց թվում էր անգլիացի մեծ բանաստեղծ և մարդասեր Ց. Բայրոնը։ Հույները հասան հաջողության, երբ ի պաշտպանություն նրանց հանդես եկան Անգլիան, Ռուսաստանը, Ֆրանսիան։ 1830 թվականին նրանք ճանաչեցին Հունաստանի անկախությունը, իսկ երկու տարի անց երկիրը հռչակվեց թագավորություն։
Հեղափոխությունը Բելգիայում
Հաղթանակով ավարտվեց նաև 1831 թվականի հեղափոխությունը Բելգիայում։ Բելգիացիներն ազատվեցին Հոլանդիայից և ստեղծեցին անկախ պետություն։
Լեհաստանի հեղափոխությունը
Նույն թվականին ազգային հեղափոխություն սկսվեց նաև Լեհաստանում։ Սակայն ռուսական զորքերն այն արյան մեջ խեղդեցին։
Արվարձան
Արվարձան, քաղաքի տարածությանը մերձավոր ու քաղաքին հարող բնակավայր ։ Այն կարող է լինել թաղամաս, փոքր քաղաք, ավան կամ նույնիսկ՝ գյուղ։ Երբեմն արվարձան է կոչվում այն տեղանքը, որը ընկած է քաղաքի շուրջ։ Մեծ քաղաքների արվարձանները հաճախ մտնում են քաղաքի կազմի մեջ, իսկ փոքրերի դեպքում դրանք առանձին միավորներ են։
Հեղափոխությունները Եվրոպայում (1830-1840 թվականներ)
Մասնատված Իտալիան
Գերմանիայի օրինակով Իտալիան ևս Վիեննայի վեհաժողովից հետո միասնություն չստացավ։ Երկրի հիմնական մասը գտնվում էր Ավստրիայի տիրապետության տակ, իսկ մյուս մասում իտալիկների կողմից ստեղծված փոքր իշխանությունները։ Ավստրիան հարկային ծանր քաղաքականություն էր վարում հյուսիսային և արևմտյան Իտալիայի վրա, իսկ իտալական անկախ հողերը շուտով պետք է զավթվեին Ֆրանսիայի և Ավստրիայի կողմից։ Այս իրավիճակը չէր կարող դուր գալ իտալացիներին և երկրի պարագլուխները պատրաստվեցին հեղափոխություն կատարելու։ Հեղափոխական ամբոխը շուտով շրջափակեց իտալական մի շարք քաղաքներ, որոնք թալանվում էին ավստրիացիների կողմից։ Հեղափոխության գլուխ կանգնած էր Ջուզեպպե Գարիբալդին, որը իր ողջ կյանքը նվիրեց Իտալիայի վերամիավորմանը և անկախացմանը։
Արվարձան
Արվարձանները կապված են լինում քաղաքին ընդհանուր տրանսպորտային ու կապի համակարգով, վարչատարածքային բաժանմամբ։
Հեղափոխությունները Եվրոպայում (1830-1840 թվականներ)
Իտալիայի հեղափոխության արդյունքները
Հեղափոխության արդյունքում Իտալիայի որոշ շրջաններ ստանում են ինքնավարություն, սակայն սա չէր բավարարում Իտալիայի պահանջները։ Ժողովուրդը ազատատենչ էր և ձգտում էր ավելիին։ 1833 թվականին Գարիբալդին հիմնում է « Երիտասարդ Իտալիա » կազմակերպությունը, որը կարճ ժամանակահատվածում ձեռք է բերում մի շարք համախոհներ։ Այս կազմակերպությանը 1834 թվականին հաջողվում է ազատագրել հարավարևմտյան Իտալիան։ 1836 թվականին բռնկվում է հերթական հեղափոխությունը Իտալիայում, որը ողբերգական ավարտ է ունենում իտալացիների համար։ Ավստրիայի կայսր Ֆրանց Յոզեֆ I-ը հրամայում է կրակ բացել հեղափոխականների վրա, որոնց թվում կային նաև մանկահասակ երեխաներ և կանայք։ Հրամայվում է մահապատժի ենթարկել հեղափոխության պարագլուխներին, այդ թվում նայ Ջ. Գարիբալդիին։ Սակայն Գարիբալդիին հաջողվում է փախչել և ապաստան գտնել Ֆրանսիայում։ Իտալիայի հեղափոխության ճնշման գործում մեծ ներդրում ուներ նաև Ռուսաստանը, որը օգտություն էր անընդհատ ուղարկում Ավստրիային։ Ֆրանց Յոզեֆ I-ի այդ քայլը հետագայում որդեգրում է նաև ռուսական ցար Նիկոլայ II-ը։ Իտալիայի հեղափոխությունը ավարտվում է պարտությամբ և երկրին հաջողվում է վերամիավորվել միայն 1871 թվականին։
Արվարձան
Ծանոթագրություններ
Կատեգորիա:Բնակավայրերի տեսակներ Կատեգորիա:Քաղաք
Հեղափոխությունները Եվրոպայում (1830-1840 թվականներ)
Ավարտը և արդյունքները
1831-1832 թթ. պատերազմը երբեմն ընդհատվում էր հեղափոխություններով և նոր թափով շարունակվում։ Ի վերջո հունգարացիները պարտվեցին և զրկվեցին ինքնավարությունից։ Արթուր Գորգեյն աքսորվեց։
Արտաքին հղումներ
Կատեգորիա:Եվրոպա Կատեգորիա:Հեղափոխություններ
Արթուր Քարտաշյան
Արտաքին հղումներ
Կատեգորիա:Փյունիկի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Հայաստանի հավաքականի ֆուտբոլիստներ Կատեգորիա:Հայ ֆուտբոլիստներ Կատեգորիա:Ապրող անձինք Կատեգորիա:1997 ծնունդներ
Ատեֆ
Ատեֆ, գյուղ Արևմտյան Հայաստանում, Բիթլիսի վիլայեթի Բարվարի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Լիլու (գյուղ, Տաբիվեռե շրջան)
Լիլու (Lilu), գյուղ Էստոնիայի Յիգևամաա նահանգի Տաբիվեռե շրջանում։
2011 թվականի տվյալներով գյուղում բնակվում էր 30 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Տաբիվեռե շրջանի բնակավայրեր Կատեգորիա:Էստոնիայի գյուղեր
Ուրուկ
Ուրուկը (շումերերեն՝ Ունուգ, Աստվածաշնչում՝ Արեք), Շումերի հնագույն քաղաքներից մեկը։ Ներկայում հնագիտական պեղումների ամենակարևոր վայրերից մեկն է։ Գտնվում է Բաղդադից մոտ 300 կմ հարավ և Աս-Սամավահից մոտ 30 կմ արևելք։ Պատմական Ուրուկ քաղաքը գտնվել է Բաբելոնի և Ուրի միջև արգավանդ, տղմահոսքով ծածկված երկրամասում, հավանաբար Եփրատի վտակներից մեկի վրա։ Ուրուկը ծաղկել է պղնձի դարաշրջանում (ուշ-նեոլիթիկումի փուլերից մեկը) և կարևոր քաղաք է եղել մինչև երկաթի դարը։
Կատեգորիա:Շումերի քաղաքներ
Դեկլան Ռայս
Դեկլան Ռայս (Declan Rice, ), իռլանդացի պրոֆեսիոնալ ֆուտբոլիստ։ Ներկայումս հանդես է գալիս Վեստ Հեմ Յունայթեդի և Անգլիայի ազգային հավաքականի կազմում։ Խաղում է հենակետային կիսապաշտպանի դիրքում ։
Վեստ Հեմ Յունայթեդ
Ֆուտբոլիստի կարիերան Ռայսը սկսել է Չելսիում ։ 2014 թվականին նա միացավ Վեստ Հեմ Յունայթեդի ակադեմիային ։ Իր առաջին պայմանագիրը կնքեց 2015 թվականի դեկտեմբերիի 16-ին ։ Իր պրոֆեսիոնալ դեբյուտը Ռայսը նշեց 2017 թվականի մայիսի 21-ին՝ փոխարինելով Էդիմիլսոն Ֆերնանդեշին Բարնլիի դեմ խաղում  ։ Առաջին հանդիպումը թիմի մեկնարկային կազմում անցկացրեց օգոստոսի 19-ին՝ Սաութհեմպտոնի դեմ խաղում  ։ 2018 թվականի ապրիլին Ռայսը ճանաչվեց Վեստ Հեմի 2017-18 մրցաշրջանի երկրորդ լավագույն ֆուտբոլիստ՝ զիջելով միայն Մարկո Արնաուտովիչին ։ Այս մրցաշրջանում նա անցկացրեց 31 հանդիպում ։
2018 թվականի դեկտեմբերի 22-ին՝ Ուոտֆորդի դեմ խաղում Ռայսը անցկացրեց իր 50-րդ հանդիպումը Վեստ Հեմ Յունայթեդի կազմում ՝ դառնալով առաջին մինչև 20 տարեկան ֆուտբոլիստը Մայքլ Կարիկից հետո, ով հասել է այսպիսի արդյունքի ։ Դեկտեմբերի 28-ին անգլիացին երկարաձգեց իր պայմանագիրը ակումբի հետ մինչև 2024 թվականը   ։ Իր առաջին գոլը պրոֆեսիոնալ կարիերայում խփեց 2019 թվականի հունվարի 12-ին՝ Արսենալի դեմ խաղում  ։ Մարտի 2-ին նա գոլ խփեց Նյուքասլ Յունայթեդի դեմ խաղում՝ օգնելով իր թիմին հաղթել 2-0 հաշվով ։ 2018-19 մրցաշրջանում Ռայսը անցկացրեց 38 հանդիպում ՝ դառնալով 2 գոլի հեղինակ և երրորդ տարին անընդմեջ ճանաչվելով Վեստ Հեմի տարվա լավագույն երիտասարդ ֆուտբոլիստ ։
Վեստ Հեմ Յունայթեդի ավագի թևկապով Ռայսը առաջին անգամ խաղադաշտ դուրս եկավ 2019 թվականի դեկտեմբերի 28-ին՝ Լեսթեր Սիթիի դեմ խաղում ։
Միջազգային կարիերա
Ռայսը իրավասու էր ներկայացնել Իռլանդիան ու Անգլիան միջազգային ասպարեզում և հանդես է եկել Իռլանդիայի տարբեր տարիքային երիտասարդական հավաքականներում  ։ 2017 թվականի մարտի 19-ին նա ճանաչվեց Իռլանդիայի տարվա լավագույն մինչև 17 տարեկան ֆուտբոլիստ ։ Իռլանդիայի ազգային հավաքական Ռայսը առաջին անգամ հրավիրվեց 2017 թվականի մայիսի 23-ին՝ Մեքսիկայի, Ուրուգվայի և Ավստրիայի դեմ խաղերի համար  , սակայն այս հանդիպումներում խաղադաշտ դուրս չեկավ։ 2018 թվականի մարտի 18-ին նա ճանաչվեց Իռլանդիայի տարվա լավագույն մինչև 19 տարեկան ֆուտբոլիստ ։ Իր դեբյուտը ազգային հավաքականում նշեց մարտի 23-ին՝ Թուրքիայի դեմ ընկերական խաղում  ։
2019 թվականի հունիսին Ռայսը մասնակցեց ՈՒԵՖԱ Ազգերի Լիգայի եզրափակիչ փուլին ՝ օգնելով Անգլիային զբաղեցնել 3-րդ հորիզոնականը այս մրցաշարում  ։
Ակումբային վիճակագրություն
2019 թվականի դեկտեմբերի 30-ի դրությամբ
Միջազգային վիճակագրություն
2019 թվականի դեկտեմբերի 30-ի դրությամբ
Միջազգային
Անգլիա
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Ֆուտբոլի կիսապաշտպաններ Կատեգորիա:Անգլիացի ֆուտբոլիստներ Կատեգորիա:Իռլանդացի ֆուտբոլիստներ Կատեգորիա:Իռլանդիայի հավաքականի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Վեստ Հեմ Յունայթեդի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
(6047) 1991 TB1
(6047) , աստերոիդ ապոլոնի ընտանիքում։ Հայտնաբերվել է 1991 թվականի հոկտեմբերի 10-ին Պերրի Ռոզի կողմից Պալոմարում ։
Միջին հեռավորությունը Արեգակից կազմում է 1,454199 ա. մ., առավելագույնը մոտենում է 0,9421 ա. մ. հեռավորության վրա և հեռանում 1,9663 ա. մ., իսկ Երկրի ուղեծրին աստերոիդը նվազագույնը մոտենում է 0,1417 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 640,52 երկրային օրվա ընթացքում, իր ուղեծրով շարժվելով միջինում 0,562042 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,47° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Պերրի Ռոզի կողմից հայտնաբերված աստերոիդներ Կատեգորիա:Ապոլոնի ընտանիքի աստերոիդներ
Գեորգի Ժժենով
Գեորգի Ժժենով (Гео́ргий Степа́нович Жжёнов, ), կինոյի և թատրոնի խորհրդային ռուս դերասան, գրականագետ, հուշավիպագիր, հասարակական գործիչ։ ԽՍՀՄ ժողովրդական արտիստ (1980): ՌԽՖՍՀ Վասիլիև եղբայրների պետական մրցանակի դափնեկիր (1975):
Կենսագրություն
Գեորգի Ժժենովը ծնվել է 1915 թվականին, Պետրոգրադում, Վասիլևսկի կղզում։ Ծնողները՝ Ստեպան Ֆիլիպովիչ Ժժենովը և Մարիա Ֆեոդորովնա Շյոլկինան, սերում էին Տվերսկի նահանգի գյուղացիներից՝ Կեսովա Գորա գյուղից։
Գեորգի Ժժենովի կյանքի առաջին 22 տարիներն անցել են Վասիլևսկի կղզում։ 1930 թվականի գարնանը ավարտել է ֆիզիկամաթեմատիկական թեքումով դպրոցը և եղբոր՝ Բորիսի փաստաթղթերով ընդունվել է Լենինգրադի ակրոբատիկ-կրկեսային տեխնիկում։ Հետագայում ընդունել է այդ փաստը, բայց ներում է ստացել։ 1935 թվականին ավարտել է Լենինգրադի պետական թատերական ուսումնարանի թատերական բաժինը։ Սերգեյ Գերասիմովի դասախոսությունները զգալի ազդեցություն են ունեցել Ժժենովի դերասանական աշխարհայացքի վրա։
Առաջին անգամ նկարահանվել է «Կյանքի ուղեգիր» ֆիլմում։ Երկար ժամանակ չուներ այնպիսի դերեր, որտեղ կարող էր բացահայտել իր ստեղծագործական կարողությունները։ Սակայն հետագայում սկսել է շատ նկարահանվել և դարձել է պահանջված դերասան։ Նկարահանվել է Էդուարդ Իոգանսոնի «Հերոսի սխալը» (1933), Սերգեյ  Գերասիմովի «Կոմսոմոլսկը» (1938), Վլադիմիր Բասովի «Լռություն» (1964), Յուլի Կարասիկի «Մարդ, որին սիրում եմ» (1968), Վենիամին Դորմանի «Ռեզիդենտի սխալը» (1968) և «Ռեզիդենտի ճակատագիրը» (1970), Էլդար Ռյազանովի «Զգուշացիր ավտոմեքենայից» (1968), Վիլեն Ազարովի «Ճանապարհ դեպի Սատուրն» և «Սատուրնի վախճանը» (1967), Գավրիիլ Եղիազարովի «Տաք ձյուն» (1972), Իգոր Տալանկինի «Նպատակի ընտրությունը» (1974), Աիդա Մանասարովայի «Փնտրում եմ իմ բախտը» (1975), Ալբերտ Մկրտչյանի «Դեղ վախի դեմ» (1978), Ալեքսանդր Միտտայի «Անձնակազմ» (1979) և այլ ֆիլմերում։ 1990-ականներին Ժժենովը ստանում է մի շարք պարգևներ. Հայրենական կինոարվեստում ունեցած վաստակի համար, «Նախագահական խորհրդի մրցանակը՝ ստեղծագործական կարիերայի համար», «Բյուրեղապակյա Տուրանդոտ», «Նիկա», «Կինոտավր»-ի մրցանակները և այլն ։
Մահ
Մահացել է 2005 թվականի դեկտեմբերի 8-ին, 91 տարեկան հասակում։